98/482/EY: Neuvoston päätös, tehty 20 päivänä heinäkuuta 1998, analogisiin yleisiin kytkentäisiin puhelinverkkoihin (PSTN) liitettävien päätelaitteiden (lukuun ottamatta perustelluissa tapauksissa puheensiirtopalvelua tukevia päätelaitteita), joissa mahdollinen yhteys verkkoon saadaan äänitaajuusvalintana (DTMF), liitäntävaatimuksia koskevista yhteisistä teknisistä määräyksistä



Virallinen lehti nro L 216 , 04/08/1998 s. 0008 - 0011



NEUVOSTON PÄÄTÖS, tehty 20 päivänä heinäkuuta 1998, analogisiin yleisiin kytkentäisiin puhelinverkkoihin (PSTN) liitettävien päätelaitteiden (lukuun ottamatta perustelluissa tapauksissa puheensiirtopalvelua tukevia päätelaitteita), joissa mahdollinen yhteys verkkoon saadaan äänitaajuusvalintana (DTMF), liitäntävaatimuksia koskevista yhteisistä teknisistä määräyksistä (98/482/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon komission ehdotuksen, ottaa huomioon telepäätelaitteista ja satelliittimaa-asemalaitteista ja niiden vaatimustenmukaisuuden vastavuoroisesta tunnustamisesta 12 päivänä helmikuuta 1998 annetun Euroopan parlamentin ja neuvoston direktiivin 98/13/EY (1) ja erityisesti sen 7 artiklan 2 kohdan toisen luetelmakohdan, sekä katsoo, että komissio on yksilöinyt sellaisen päätelaitetyypin, jota varten tarvitaan yhteiset tekniset määräykset, sekä määritellyt kyseisten määräysten soveltamisalan, olisi vahvistettava vastaavat yhdenmukaistetut standardit tai niiden osat, jotka vastaavat yhteisiksi teknisiksi määräyksiksi muutettavia olennaisia vaatimuksia, kansallisten yleisten puhelinverkkojen tekninen kehitys on edistynyt kahdennellakymmenennellä vuosisadalla jatkuvasti, ja koska kehitys on alun perin tapahtunut kussakin verkossa muista verkoista riippumatta, verkkojen välillä on vielä jonkin aikaa tärkeitä teknisiä eroja, yleisten kytkentäisten puhelinverkkojen (PSTN) välillä on teknisiä eroja, joista merkittävimmät selostetaan Euroopan telealan standardointilaitoksen (ETSI) oppaassa EG 201 121 julkaistuissa ohjeissa, kyseisten ohjeiden soveltaminen on vapaaehtoista, ja niissä voi olla valmistajille hyödyllistä tietoa, ilmoitettujen laitosten on näin ollen huolehdittava siitä, että valmistajat ovat tietoisia sovellettavista ohjeista, jotka koskevat tiettyjen verkkojen erityisiä vaatimuksia, päätelaitteiden hyväksymisen olisi oltava mahdollista kansallisten määräysten mukaisesti siirtymäkauden ajan, valmistajien on liitettävä kaikkiin tämän päätöksen mukaisesti hyväksyttyihin tuotteisiin ilmoitus; valmistajien on annettava vakuutus laitteen yhteensopivuudesta verkkojen kanssa; ilmoitettujen laitosten on huolehdittava siitä, että valmistajat ovat tietoisia mainituista velvoitteista; aina kun laite hyväksytään tämän päätöksen mukaisesti, ilmoitettujen laitosten on tiedotettava muille ilmoitetuille laitoksille vakuutuksista, jotka koskevat laitteen yhteensopivuutta verkkojen kanssa, tämän päätöksen soveltamisalaan kuuluvia laitteita, jotka on hyväksytty kansallisten määräysten mukaisesti ennen siirtymäkauden loppua, saa edelleen saattaa kyseisille kansallisille markkinoille ja ottaa käyttöön, ja direktiivin 98/13/EY 28 artiklalla perustettu päätelaitteiden hyväksymistä käsittelevä komitea (ACTE) ei ole antanut lausuntoa tässä päätöksessä olevista yhteisistä teknisistä määräyksistä; näin ollen komissio on tehnyt direktiivin 98/13/EY 29 artiklan 3 kohdan mukaisesti neuvostolle tämän ehdotuksen toteutettavista toimenpiteistä, ON TEHNYT TÄMÄN PÄÄTÖKSEN: 1 artikla 1. Tätä päätöstä sovelletaan laitteisiin, jotka on tarkoitus liittää yksittäisenä päätelaitteena 2-johtimisen liittimen avulla analogiseen yleiseen kytkentäiseen puhelinverkkoon verkon liityntäpisteessä ja jotka kuuluvat tämän päätöksen 2 artiklan 1 kohdassa määritellyn yhdenmukaistetun standardin soveltamisalaan. 2. Tässä päätöksessä vahvistetaan yhteiset tekniset määräykset 1 kohdassa tarkoitettujen analogisiin yleisiin kytkentäisiin puhelinverkkoihin liitettävien päätelaitteiden liitäntävaatimuksista. Tämä päätös ei koske vaatimuksia, jotka liittyvät päätelaitteiden yhteentoimivuuteen yleisen puhelinverkon välityksellä siten kuin direktiivin 98/13/EY 5 artiklan g alakohdassa on määritelty. 2 artikla 1. Yhteiset tekniset määräykset sisältävät yhdenmukaistetun standardin, jonka toimivaltainen standardointielin on valmistellut ja joka vastaa soveltuvin osin direktiivin 98/13/EY 5 artiklan d ja f alakohdassa tarkoitettuja olennaisia vaatimuksia. Viittaus standardiin on liitteessä I. 2. Tämän päätöksen soveltamisalaan kuuluvien päätelaitteiden on oltava 1 kohdassa tarkoitettujen yhteisten teknisten määräysten mukaisia ja täytettävä direktiivin 98/13/EY 5 artiklan a ja b alakohdassa tarkoitetut olennaiset vaatimukset sekä muiden sovellettavien direktiivien, erityisesti tietyllä jännitealueella toimivia sähkölaitteita koskevan jäsenvaltioiden lainsäädännön lähentämisestä 19 päivänä helmikuuta 1973 annetun neuvoston direktiivin 73/23/ETY (2) ja sähkömagneettista yhteensopivuutta koskevan jäsenvaltioiden lainsäädännön lähentämisestä 3 päivänä toukokuuta 1989 annetun neuvoston direktiivin 89/336/ETY (3) vaatimukset. 3 artikla 1. Direktiivin 98/13/EY 10 artiklassa tarkoitettujen menettelyjen suorittamiseen nimettyjen ilmoitettujen laitosten on tämän päätöksen 1 artiklan 1 kohdassa tarkoitettujen päätelaitteiden osalta käytettävä tämän päätöksen 2 artiklan 1 kohdassa tarkoitetun yhdenmukaistetun standardin soveltuvia osia tai huolehdittava siitä, että niitä käytetään. 2. Ilmoitettujen laitosten on varmistettava, että a) valmistajat tai muut laitteiden hyväksyntää hakeneet ovat tietoisia ETSI:n oppaassa EG 201 121 olevista ohjeista ja ohjeiden mahdollisista muutoksista; b) valmistajat ovat tietoisia, että niiden on liitettävä kaikkiin tämän päätöksen mukaisesti hyväksyttyihin tuotteisiin liitteessä II olevan mallin mukainen ilmoitus ja c) valmistajien on annettava liitteessä III olevan mallin mukainen vakuutus siitä, että laite on verkkojen kanssa yhteensopiva. 3. Ilmoitettujen laitosten on tiedotettava muille ilmoitetuille laitoksille valmistajien antamista vakuutuksista, jotka koskevat laitteen yhteensopivuutta verkkojen kanssa, kun laite on hyväksytty tämän päätöksen mukaisesti. 4 artikla 1. Edellä 2 artiklan 1 kohdassa tarkoitetun yhdenmukaistetun standardin soveltamisalaan kuuluvia laitteita voidaan hyväksyä kansallisten tyyppihyväksyntäsääntöjen mukaisesti 15 kuukauden ajan tämän päätöksen hyväksymispäivästä. 2. Kansallisten tyyppihyväksyntäsääntöjen mukaisesti hyväksyttyjä päätelaitteita saa edelleen saattaa markkinoille ja ottaa käyttöön. 5 artikla Tämä päätös on osoitettu kaikille jäsenvaltioille. Tehty Brysselissä 20 päivänä heinäkuuta 1998. Neuvoston puolesta W. MOLTERER Puheenjohtaja (1) EYVL L 74, 12.3.1998, s. 1 (2) EYVL L 77, 26.3.1973, s. 29, direktiivi sellaisena kuin se on viimeksi muutettuna direktiivillä 93/68/ETY (EYVL L 220, 30.8.1993, s. 1 ). (3) EYVL L 139, 23.5.1989, s. 19, direktiivi sellaisena kuin se on viimeksi muutettuna direktiivillä 93/68/ETY (EYVL L 220, 30.8.1993, s. 1 ). LIITE I Viittaus sovellettavaan yhdenmukaistettuun standardiin 2 artiklassa tarkoitettu yhdenmukaistettu standardi on: "Liitäntävaatimukset yleiseurooppalaista hyväksyntää varten: analogisiin yleisiin kytkentäisiin puhelinverkkoihin (PSTN) liitettävät päätelaitteet (lukuun ottamatta puheensiirtopalvelua tukevia päätelaitteita), joissa mahdollinen yhteys verkkoon saadaan äänitaajuusvalinnan (DTMF) avulla". ETSI Euroopan telealan standardointilaitos ETSI:n sihteeristö TBR 21: tammikuu 1998 (lukuun ottamatta alkusanoja) LISÄTIETOJA Euroopan telealan standardointilaitos on teknisiä standardeja ja määräyksiä koskevien tietojen toimittamisessa noudatettavasta menettelystä 28 päivänä maaliskuuta 1983 annetun neuvoston direktiivin 83/189/ETY mukaisesti tunnustettu laitos (1). Edellä mainittu yhdenmukaistettu standardi on laadittu direktiivissä 83/189/ETY säädettyjen asianmukaisten menettelyjen mukaisesti annetun toimeksiannon mukaan. Mainitun yhdenmukaistetun standardin saa kokonaisuudessaan osoitteesta: European Telecommunications Standards Institute 650, route des Lucioles F-06921 Sophia Antipolis Cedex France Euroopan komissio DG XIII/A/2-(BU 31, 1/7) Rue de la Loi/Wetstraat 200 B-1049 Bruxelles/Brussel tai muilta organisaatioilta, jotka ovat velvollisia pitämään ETSI:n standardeja saatavilla. Tällaiset organisaatiot on lueteltu Internetissä osoitteessa www.ispo.cec.be. (1) EYVL L 109, 26.4.1983, s. 8. LIITE II Ilmoitus, joka valmistajien on liitettävä tämän päätöksen mukaisesti hyväksyttyihin tuotteisiin: "Tämä laite on hyväksytty neuvoston päätöksen 98/482/EY mukaisesti liitettäväksi yksittäisenä laitteena yleiseen kytkentäiseen puhelinverkkoon (PSTN) EU:n jäsenvaltioissa. Eri maiden yleisten kytkentäisten puhelinverkkojen välillä on kuitenkin eroja, joten hyväksyntä ei sellaisenaan takaa häiriötöntä toimintaa kaikkien yleisten kytkentäisten puhelinverkkojen liityntäpisteissä. Ongelmien ilmetessä ottakaa viipymättä yhteyttä laitteen toimittajaan." Huom. Valmistajan on huolehdittava siitä, että laitteen myyjälle ja käyttäjälle tiedotetaan yllä selostetusta asiasta selkeästi pakkauksessa ja/tai laitteen käyttöoppaissa (tai muunlaisissa käyttöohjeissa). LIITE III Vakuutus, joka laitevalmistajan on annettava ilmoitetulle laitokselle ja laitteen myyjälle laitteen yhteensopivuudesta verkkojen kanssa: Tässä vakuutuksessa mainitaan verkot, joissa laite on suunniteltu toimimaan, ja mahdolliset ilmoitetut verkot, joissa laitteella voi olla yhteentoimivuusongelmia. Vakuutus, joka laitevalmistajan on annettava käyttäjälle laitteen yhteensopivuudesta verkkojen kanssa: Tässä vakuutuksessa mainitaan verkot, joissa laite on suunniteltu toimimaan, ja mahdolliset ilmoitetut verkot, joissa laitteella voi olla yhteentoimivuusongelmia. Laitteen valmistajan on myös liitettävä laitteeseen tiedote, jossa kerrotaan selkeästi tapauksista, joissa yhteensopivuus verkon kanssa riippuu laitteiston ja ohjelmiston asetuksista. Tiedotteessa on myös opastettava käyttäjää ottamaan yhteys myyjään, jos laitetta halutaan käyttää jossakin toisessa verkossa.